ז'מאלדין חודז'ניאזוב

ז'מאלדין עבדולחליטוביץ' חודז'אניאזוב (ברוסית: Джамалдин Абдухалитович Ходжаниязов, בטורקמנית: Jamaldin Abduhalitowiç Hojanyýazow, או Җамалдин Абдухалитович Хоҗаныязов; נולד ב-18 ביולי 1996) הוא כדורגלן טורקמני-רוסי המשחק עבור אקרון טוליאטי מהליגה הרוסית השנייה. אויגורי במוצאו.

ביוגרפיה 
חודז'ניאזוב נולד בטורקמניסטן, בעיר באירמאלי. הוא דובר רוסית שוטפת.

קריירה

קריירת מועדונים 
הוא בוגר בית הספר לספורט של צ'ילנזר טשקנט. מאמנו הראשון היה גרגורי רוזייב. בהמשך, הוא שיחק עבור קבוצת "אקדמיה" טוליאטי.

בחורף 2012 הוא עבר לזניט סנקט פטרבורג, חתם על חוזה ל-3 שנים. ב-26 ביולי 2013 הוא עשה את הופעת הבכורה שלו בליגה במשחק מול קובאן קרסנודאר.

הוא הושאל למועדון הדני AGF ב-31 באוגוסט 2015, כשזניט מאפשרת סעיף שבו המועדון הדני יוכל לרכוש את כרטיס השחקן שלו לאחר סיום תקופת ההשאלה. את החוזה שלו יש הסתיים ביולי 2017.

ב-2 בדצמבר 2017, הוא חזר לרוסיה וחתם על חוזה עם דינמו סנקט פטרבורג.

בקיץ 2018 עבר לבלטיקה קלינינגרד, אך זמן קצר לאחר מכן חתם באורל מליגת העל הרוסית.

קריירה בנבחרת 
הוא החל להופיע בנבחרת הנוער הרוסית ב-2012. הוא השתתף בהרכב הנבחרת בטורניר לזכר ויקטור באניקוב שבו הוא שיחק ארבע משחקים. בטורניר, הנבחרת סיימה במקום השני, לאחר שהפסידה בגמר בפנדלים לאוקראינה.

הוא היה בהרכב הנבחרת לאליפות אירופה עד גיל 17, ב-2013. במשחק הראשון, הוא הבקיע את שער הבכורה בנבחרת. בטורניר ההוא, הוא שותף בכל חמשת משחקים של נבחרת רוסיה בכדורגל עד גיל 17, שסכתה באותה שנה באליפות אירופה. הוא גם השתתף בגביע העולם עד גיל 17 באותה שנה.

מאוחר יותר הוא ייצג את נבחרת רוסיה עד גיל 19 באליפות אירופה 2015, היכן שרוסיה סיימה במקום השני.

תארים

קבוצתיים 
 אליפות רוסיה: 2014/15
 אליפות אירופה עד גיל 17: 2013

קישורים חיצוניים

הערות שוליים 

כדורגלנים טורקמנים
מגני כדורגל רוסים
כדורגלנים רוסים
מגני כדורגל טורקמנים
כדורגלני אורהוס
כדורגלני אמקאר פרם
כדורגלני זניט סנקט פטרבורג
כדורגלני דינמו סנקט פטרבורג
כדורגלני בלטיקה קלינינגרד
כדורגלני אורל
כדורגלני באטה בוריסוב
אויגורים
רוסים שנולדו ב-1996